《撰西樵考功志心毕寄阮亭户部》
清代·叶方霭

恍忽相随把袂时，幽明难间两心期。敢云下笔不加点，差喜临心无愧辞。

比似束刍应恨薄，即同挂剑已嫌迟。友生投契犹如此，况尔连根荆树枝。

作者简介：（1629—1682）江南昆山人，字子吉，号讱庵。叶方恒弟。顺治十六年进士，授编修。江南奏销案起，以欠赋一钱，罢官。后得复官。康熙间，历侍讲、侍讲学士、侍读学士、礼部侍郎，受命阅博学鸿儒试卷。官至刑部侍郎。卒谥心敏。有《读书斋偶存稿》、《叶心敏公集》、《独赏集》。